b'\n_START_ARTICLE_\nTezno\n_START_PARAGRAPH_\nTezno je mestna \xc4\x8detrt in jugovzhodni predel Maribora. Po \xc5\xa1tevilo prebivalcev je Tezno druga najve\xc4\x8dja mestna \xc4\x8detrt v Mariboru, hkrati pa velja za industrijski bazen in za gospodarsko najpomembnej\xc5\xa1i del mesta. Poleg omenjenega, pa je na Teznu prisotna obse\xc5\xbena stanovanjska gradnja, kot posledica zelo razvite industrije.\n_START_SECTION_\nZgodovina\n_START_PARAGRAPH_\nJezikovni temelj za ime Tezno izvira iz_NEWLINE_besede "teza". Teze so se pred nekaj stoletji imenovali gozdovi oz._NEWLINE_gaji med pa\xc5\xa1niki in njivami. Tezno je prvi\xc4\x8d omenjeno v kupoprodajni pogodbi z_NEWLINE_dne 5. marca 1473, na podlagi katere je Ivan Falbmhap prodal njivo mariborskemu_NEWLINE_me\xc5\xa1\xc4\x8danu Lenartu Prugklu. Listino je pe\xc4\x8datil mariborski mestni sodnik Lenart_NEWLINE_Igelshofer._NEWLINE_Gospodarski razvoj Tezna je mo\xc4\x8dno pospe\xc5\xa1ila_NEWLINE_izgradnja ju\xc5\xbene \xc5\xbeeleznice ko so v njeni bli\xc5\xbeini za\xc4\x8deli nastajati \xc5\xa1tevilni_NEWLINE_industrijski obrati. Med drugo svetovno vojno je bilo Tezno za okupatorja_NEWLINE_izjemnega pomena, saj je tukaj zgradil tovarno letalskih delov in letali\xc5\xa1\xc4\x8de._NEWLINE_Omenjena tovarna je po vojni prerasla v Tovarno avtomobilov in motorjev. _NEWLINE_V \xc4\x8dasu po drugo svetovni vojni je Tezno_NEWLINE_do\xc5\xbeivelo izredno hiter napredek. Zaradi industrijske \xc5\xa1iritve so je naglo \xc5\xa1irila_NEWLINE_tudi stanovanjska pozidava. Na Teznu so bili zgrajeni \xc5\xa1tevilni stanovanjski_NEWLINE_bloki, ki so jih za svoje zaposlene gradile mariborske tovarne (predvsem v_NEWLINE_Zgornjem Teznu) in individualne hi\xc5\xa1e (Spodnje Tezno in Tezenska Dobrava). Tezno_NEWLINE_se je tako raz\xc5\xa1irilo do Tabora na severu in Miklav\xc5\xbea jugu, tako da z omenjenima_NEWLINE_tvori zaokro\xc5\xbeeno aglomeracijo z zabrisanimi mejami.\xc2\xa0\n_START_SECTION_\nGeografija\n_START_PARAGRAPH_\nTezno predstavlja izrazito urbano obmo\xc4\x8dje,_NEWLINE_kjer prevladujeta industrija in stanovanjska poselitev. Kljub temu je na Teznu_NEWLINE_kar nekaj zelenih obmo\xc4\x8dij kot Tezenska Dobrava in Stra\xc5\xbeunski gozd. Prav_NEWLINE_omenjeni, ki le\xc5\xbei v \xc4\x8detrti Pobre\xc5\xbeje predstavlja vzhodno mejo Tezna, na jugu in_NEWLINE_severu Tezno meji na Miklav\xc5\xbe in mestni predel Tabor, medtem ko_NEWLINE_zahodna meja poteka po Ju\xc5\xbeni \xc5\xbeeleznici. Povr\xc5\xa1ina mestne \xc4\x8detrti zna\xc5\xa1a nekaj ve\xc4\x8d_NEWLINE_kot 600 hektarjev.\xc2\xa0\n_START_SECTION_\nUpravno-politi\xc4\x8dni polo\xc5\xbeaj\n_START_PARAGRAPH_\nPo drugi svetovni vojni je Tezno sprva_NEWLINE_pre\xc5\xa1lo v okraj Maribor-desni breg, kamor so bili zdru\xc5\xbeene vsi predeli na desni_NEWLINE_strani reke Drave. Februarja_NEWLINE_1949 je skup\xc5\xa1\xc4\x8dina LR Slovenije sprejela nov Zakon o spremembah upravne_NEWLINE_razdelitve. Med spremembami je tudi dolo\xc2\xad\xc4\x8dilo, da se okraj Maribor mesto_NEWLINE_razdeli na 3 rajone. Tezno je bilo skupaj z Bohovo, Dogo\xc5\xa1ami, Pobre\xc5\xbejem,_NEWLINE_Razvanjem, Zrkovci,\xc2\xa0 Kamnico, Ro\xc5\xa1pohom in Brestrnico uvr\xc5\xa1\xc4\x8deno v 3. rajon._NEWLINE_Leta_NEWLINE_1955 je Tezno skladno z\xc2\xa0Zakonomo obmo\xc4\x8djih okrajev in ob\xc4\x8din v Ljudski republiki Sloveniji, ki ga je_NEWLINE_sprejela\xc2\xa0 Ljudska skup\xc5\xa1\xc4\x8dina Republike Slovenije prvi\xc4\x8d postalo samostojna ob\xc4\x8dina_NEWLINE_z nazivom Ob\xc4\x8dina Maribor-Tezno.\xc2\xa0 Poleg Tezenske so bile na obmo\xc4\x8dju Maribora ustanovljene \xc5\xa1e_NEWLINE_ob\xc4\x8dine\xc2\xa0Maribor-Center,\xc2\xa0Maribor-Tabor\xc2\xa0in\xc2\xa0Maribor-Ko\xc5\xa1aki.\xc2\xa0Leta 1964 je za\xc4\x8del veljati\xc2\xa0Zakono obmo\xc4\x8djih okrajev in ob\xc4\x8din v Socialisti\xc4\x8dni republiki Sloveniji, s katerim_NEWLINE_je bil Ob\xc4\x8dina Maribor-Tezno uvr\xc5\xa1\xc4\x8dena v mariborski okraj. V zakonu je bilo_NEWLINE_opredeljeno da zajema del mesta Maribor in druge katastrske ob\xc4\x8dine in naselja._NEWLINE_V tej obliki je bila ob\xc4\x8dina ukinjena leta 1967, ko so se dotedanje ob\xc4\x8dine zdru\xc5\xbeile_NEWLINE_v enotno ob\xc4\x8dino Maribor._NEWLINE_Teritorialne_NEWLINE_dimenzije velike ob\xc4\x8dine Maribor so v letu 1978 spro\xc5\xbeile ponovno razpravo o_NEWLINE_njeni reorganizaciji. Leta 1979 je v Mariboru potekala \xc5\xa1ir\xc5\xa1a razprava o_NEWLINE_strategiji preoblikovanja, nakar je bil v marcu 1980 razpisan referendum, kjer_NEWLINE_so ob\xc4\x8dani podprli predloge dru\xc5\xbebeno-politi\xc4\x8dnih organizacij, tako da se obmo\xc4\x8dje_NEWLINE_dotedanje velike ob\xc4\x8dine Maribora preoblikovalo v \xc5\xa1est mestnih ob\xc4\x8din. Ena izmed_NEWLINE_njih je bila tudi Maribor-Tezno. Ob\xc4\x8dina je prenehala z delovanjem 15. 4. 1990,_NEWLINE_ko so se ob\xc4\x8dine skladno z\xc2\xa0Zakonomo zdru\xc5\xbeitvi mariborskih ob\xc4\x8din\xc2\xa0 ponovno zdru\xc5\xbeile v enotno ob\xc4\x8dino_NEWLINE_Maribor. Sede\xc5\xbe ob\xc4\x8dine se je nahajal na Ptujski cesti 117. _NEWLINE_Leta 1996 je nastala dana\xc5\xa1nja Mestna \xc4\x8detrt_NEWLINE_Tezno, kamor so na podlagi Odloka o razdelitvi Mestne ob\xc4\x8dine Maribor na mestne\xc4\x8detrti in krajevne skupnosti in Odloka o mestnih \xc4\x8detrteh in krajevnih_NEWLINE_skupnostih, zdru\xc5\xbeile tri biv\xc5\xa1e tezenske krajevne skupnosti Slave Klavore, Martina Kon\xc5\xa1aka in_NEWLINE_Silvire Tomasini.\xc2\xa0Meje dana\xc5\xa1nje M\xc4\x8c Tezno se v celoti ujemajo tudi z_NEWLINE_zgodovinskim pojmovanjem naselja Tezno.\xc2\xa0Sede\xc5\xbe mestne \xc4\x8detrti se nahaja na Panonski ulici 12.\n_START_SECTION_\nNotranja \xc4\x8dlenitev\n_START_PARAGRAPH_\nGlavna prometnica Ptujska cesta lo\xc4\x8duje_NEWLINE_Tezno na dva dela. Gledano v smeri centra mesta je na vzhodu stanovanjsko_NEWLINE_obmo\xc4\x8dje, ki velja za delavsko in spalno naselje na zahodu pa\xc2\xa0poslovno-industrijsko obmo\xc4\x8dje. _NEWLINE_Na Teznem najdemo tudi veliko sosesk kot_NEWLINE_npr. Zgornje in Spodnje Tezno, Tezenska Dobrava, Ledina, Marlesovo naselje, S-36_NEWLINE_idr.\xc2\xa0\n_START_SECTION_\nInfrastruktura\n_START_PARAGRAPH_\nTezno je zaokro\xc5\xbeena_NEWLINE_mestna celota v kateri se nahaja vsa potrebna infrastruktura. Tukaj se nahajajo_NEWLINE_\xc5\xa1tevilni trgovski centri in ostale storitvene dejavnosti, v nedeljo_NEWLINE_dopoldan je Tezno sti\xc4\x8di\xc5\xa1\xc4\x8de prodaje, nakupovanja in dru\xc5\xbeenja na znamenitem_NEWLINE_\xc2\xbbbol\xc5\xa1jem sejmu\xc2\xab. V letih 1913 do 1951 je tukaj delovalo Letali\xc5\xa1\xc4\x8de Tezno, katerega lastnik je bil Letalski center Maribor, vendar je aeroklub prenehal leteti zaradi varnosti in se zaradi bolj\xc5\xa1ih pogojev za razvoj leta 1953 preselil v Skoke, kjer delujejo \xc5\xa1e danes, leta 1976 so zraven \xc5\xa1portnega letali\xc5\xa1\xc4\x8da Skoke na zahodni strani prigradili \xc5\xa1e mednarodno letali\xc5\xa1\xc4\x8de Maribor._NEWLINE_Tezno ima tudi_NEWLINE_po\xc5\xa1to, policijsko postajo, zdravstveno postajo, lekarno, knji\xc5\xbenico idr. V_NEWLINE_\xc4\x8detrti delujeta dve O\xc5\xa0 in sicer Martin Kon\xc5\xa1ak in Slava Klavora, ter \xc5\xa1tiri_NEWLINE_enote vrtca Tezno. Tukaj deluje tudi srednje\xc5\xa1olski center in vi\xc5\xa1ja \xc5\xa1ola,_NEWLINE_katera razvijata predvsem tehni\xc5\xa1ke vede. _NEWLINE_Na Teznu je ve\xc4\x8d_NEWLINE_zunanjih igri\xc5\xa1\xc4\x8d za urbane \xc5\xa1porte, kot tudi nogometni stadion Kovinar,_NEWLINE_ve\xc4\x8dnamenska \xc5\xa1portna dovrana pri Tehni\xc5\xa1kem \xc5\xa1olskem centru in objekti za gimnastiko in notranje \xc5\xa1porte_NEWLINE_pri DTV Partizan. _NEWLINE_Na podro\xc4\x8dju_NEWLINE_prometna infrastrukture sta glavni hitra cesta H2, katera poteka po skrajnem_NEWLINE_severnem robu naselja in Ptujska cesta, kot glavna tranzitna cesta. Povezava s centrom mesta je urejena z\xc2\xa0mestnimi avtobusnim prometom. Na obmo\xc4\x8dju \xc4\x8detrti se nahaja\xc2\xa0\xc5\xbdelezni\xc5\xa1ka postaja Maribor_NEWLINE_Tezno, ki je v osnovi tovorna in ran\xc5\xbeirna postaja, v_NEWLINE_njeno sestavo pa sodi tudi postajali\xc5\xa1\xc4\x8de za potni\xc5\xa1ki promet.\xc2\xa0\n_START_SECTION_\nDru\xc5\xa1tvene dejavnosti\n_START_PARAGRAPH_\nNaj\xc5\xa1tevil\xc4\x8dnej\xc5\xa1e_NEWLINE_dru\xc5\xa1tvo je Dru\xc5\xa1tvo upokojencev Maribor-Tezno, katero izvaja \xc5\xa1tevilne dejavnosti_NEWLINE_\xe2\x80\x93 izletni\xc5\xa1ka, telovadna, ro\xc4\x8dnodelska, \xc5\xa1portne in druge. Ostala dru\xc5\xa1tva so \xc5\xa1e_NEWLINE_Fotografsko dru\xc5\xa1tvo Tezno, ZZB NOB Tezno, Balinarsko dru\xc5\xa1tvo, AMD TAM Tezno,_NEWLINE_DTV Partizan Tezno, \xc5\xa0D Kovinar idr. _NEWLINE_Na Teznu_NEWLINE_delujejo tudi tri krajevni odbori Rde\xc4\x8dega kri\xc5\xbea, skladno z nekdanjo_NEWLINE_razdelitvijo Tezna na tri krajevne skupnosti in sicer: KO RK Silvira Toamsini,_NEWLINE_KO RK Slava Kalvora in KO RK Martin Kon\xc5\xa1ak.\xc2\xa0\n_START_SECTION_\nGospodarstvo\n_START_PARAGRAPH_\nNa Teznu se je \xc5\xbee med drugo svetovno vojno za\xc4\x8del intenziven industrijski_NEWLINE_razvoj. Nem\xc5\xa1ko tovarno letalskih delov je takoj po osvoboditvi nasledila Tovarna_NEWLINE_avtomobilov in motorjev Maribor, leta 1996 pa je tam nastala odprta_NEWLINE_poslovno-industrijska cona. Na kratko ji re\xc4\x8demo Cona Tezno. Ta je eno od_NEWLINE_najhitreje razvijajo\xc4\x8dih se gospodarskih jeder, ne samo v Mariboru, marve\xc4\x8d tudi_NEWLINE_v regionalnem in dr\xc5\xbeavnem merilu._NEWLINE_\xc5\xa0e pred petimi leti je bilo v podjetjih_NEWLINE_Cone Tezno zaposlenih okrog 1300 ljudi, danes jih je \xc5\xbee blizu 3500 v ve\xc4\x8d kot_NEWLINE_150 pravnih subjektih. Vendar je na voljo \xc5\xa1e 108 \xc2\xa0hektarjev \xc5\xa1e nezasedenih_NEWLINE_zemlji\xc5\xa1\xc4\x8d._NEWLINE_V Coni Tezno danes najdemo\xc2\xa0\xc5\xa1irok spekter kovinsko predelovalne industrije, kot so kovinska_NEWLINE_galanterija, orodjarstvo in proizvodnja specialnih strojev. Tu nastajajo deli_NEWLINE_in sklopi za nekatere najve\xc4\x8dje svetovne avtomobilske proizvajalce. Ponos cone_NEWLINE_so tudi razvoj in proizvodnja\xc2\xa0 imenitnih letali\xc5\xa1kih in turisti\xc4\x8dnih_NEWLINE_avtobusov, zapleteni proizvodni sistemi, orodja in \xc5\xa1e in \xc5\xa1e.\xc2\xa0_NEWLINE_V zadnjih letih naglo nara\xc5\xa1\xc4\x8dajo storitvene in logisti\xc4\x8dne dejavnosti, tudi zelo_NEWLINE_zahtevne. Tako Cona Tezno gosti centralni ra\xc4\x8dunalni\xc5\xa1ki in organizacijski center_NEWLINE_druge najve\xc4\x8dje banke in zavarovalnice v dr\xc5\xbeavi,\xc2\xa0centralni logisti\xc4\x8dni_NEWLINE_center Po\xc5\xa1te Slovenije, podjetja\xc2\xa0 za ra\xc4\x8dunalni\xc5\xa1ko programiranje in razvoj,_NEWLINE_visokotehnolo\xc5\xa1ke dejavnosti za var\xc4\x8dno uporabo energije in \xc5\xa1e bi lahko_NEWLINE_na\xc5\xa1tevali.\xc2\xa0_NEWLINE_PPC Tezno (in Znanstveni park v ustanavljanju) v bli\xc5\xbenji prihodnosti obetata \xc5\xa1e_NEWLINE_ve\xc4\x8d novih delovnih\xc2\xa0 mest.'